Talk:Initiation/@comment-4151582-20110818153123/@comment-4313830-20111006182237

Za vsa opisana stanja, ki jih zajema pojem initiation, v slovenščini, za razliko od angleščine, poznamo vsaj tri primerne besede: posvetitev (obred), posvečenje (stanje posvečenosti, denimo), posvečevanje (proces doseganja posvečenosti, denimo), morda pa tudi četrto: posvečenost.

Po moje je "posvečenec", kar je duhovni slovenski prevod besede "initiate", sicer eksoterično prevedene kot "začetnik, novinec" ipd. vsekakor beseda, ob kateri si Slovenec bistveno manj lomi jezik kot ob iniciant, prav tako pa se je po mojem skromnem občutku l v duhovnih krogih lepo uveljavila. Zamisel, da bi se naj višja posvečenja poimenovala s tujko "iniciacija", po mojem skromnem mnenju kaže na nižjo raven zavesti, izhajajoče iz nerazumevanja tega, da je "zgoraj" (makrosvet) z duhovnega stališča enako kot "spodaj" (mikrosvet). Človek je človek, bodisi neposvečen bodisi 7-posvečeni voditelj Belega bratstva. Seveda založniki in njihovi uredniki sledijo denarju, ki je v rokah večine, se pravi manj ozaveščenih, ki jih le tujke in velike začetnice toliko razrajcajo, da preslepijo svoje nezaupanje in odprejo denarnico ter kdaj pa kdaj srce. In tako je tudi prav, le zavedati se moramo tega in ne nestrokovno utemeljevati prednosti tujega pred že uveljavljenim domačim ;-).